Bidragydere
Forfattere: Periskop Redaktionen
Tidsskrift: periskop (2019-05-22)

## Bidragydere

Pernille Albrethsen. Kritiker og redaktør. Cand. mag. i Moderne Kultur fra Københavns Universitet og New York University. Siden 2010 København-redaktør for det nordiske onlinemagasin Kunstkritikk . Fast tilknyttet Weekendavisen som kunstkritiker.

Anna Liv Bolther . Cand.mag. i kunsthistorie. Faglige hovedinteresser er sociale indsatser gennem kunst og biografisk kuratering. Hun har været formidler af Art Brut på Museum Ovartaci siden 2012, og siden 2016 har hun fungeret som projektleder og kurator på udstillingerne Ovartaci Fields og OVERGANG .

Anders Blok. Lektor i sociologi ved Københavns Universitet. Hans aktuelle forskning omhandler forholdet mellem byudvikling, natur og klimaforandringer, og han har lavet feltarbejde over flere omgange i bl.a. japanske byer. Som led i undersøgelser af civilt engagement i bynatur har han interesseret sig for samtidskunstens rolle og indsatser. Han er forfatter (med Torben Elgaard Jensen) til Bruno Latour: Hybride tanker i en hybrid verden (Hans Reitzel, 2009) .

Matthias Hvass Borello. Tidligere kunstredaktør og -skribent ved Dagbladet Information , hvor han drev det ugentlige kulturopslag Kunst&amp;Form i perioden 2006-08. Han blev siden ansvarshavende redaktør ved Kunsten.nu fra april 2008 til 1. februar 2019. Siden 2015 har han undervist ved Institut for Kunst- og Kulturvidenskab på Københavns Universitet i bl.a. Formidling af billedkunst og Introduktion til samtidskunst og kunsthistorisk praksis.

Rune Gade. Mag.art. &amp; ph.d. i kunsthistorie og ansat som lektor ved Institut for Kunst- og Kulturvidenskab på Københavns Universitet. Han har bl.a. publiceret bøgerne NYBRUD - dansk kunst i 1990'erne (2006) , Kønnet i kroppen i kunsten - selvfremstillinger i samtidskunsten (2005) og Staser. Teorier om det fotografiske billedes ontologiske status &amp; det pornografiske tableau (1997), samt redigeret flere antologier og skrevet en række artikler og bidrag til kataloger og antologier. Siden 1994 har Gade været tilknyttet Dagbladet Information som kunstkritiker.

Kristian Handberg. Mag.art., ph.d., postdoc med projekterne Multiple Modernities: World Images and Dreamworlds in arts and culture, 1946-1972 ved Louisiana Museum for Moderne Kunst og Københavns Universitet (2015-18) og Curating the Contemporary (2019-20) . Primært forskningsfelt inden for efterkrigstidens udstillingshistorie, global modernisme og den aktuelle musealisering af modernismen.

Signe Havsteen. Cand.mag. i kunsthistorie og projektansat ved Den Hirschsprungske Samling. Redaktør af Periskop siden 2016.

Stine MARIE Haarløv. Stud.mag. i Kunsthistorie ved Institut for Kunst og Kulturvidenskab på Københavns Universitet. Studentermedarbejder i Slots- og Kulturstyrelsens afdeling for Museer og Folkeoplysning.

Anna Vestergaard Jørgensen. Cand.mag. i kunsthistorie og Mads Øvlisen ph.d.-stipendiat ved Institut for Kunst- og Kulturvidenskab på Københavns Universitet og Statens Museum for Kunst med projektet 'Museet for ubehag. En undersøgelse af kunstmuseet mellem kritikken og den gode oplevelse'. Tidligere udstillingsinspektør på kunsthallen Rønnebæksholm. Redaktør af Periskop siden 2014.

Morten Birk Jørgensen. Uddannet arkitekt og ph.d. fra Det Kongelige Danske Kunstakademis Skoler for Arkitektur, Design og Konservering (KADK). Hans primære forskningsinteresse er værdisætning af arkitektonisk kulturarv og arkitekturkritik. Ansat som adjunkt ved Institut for Bygningskunst og Kultur på KADK med et projekt om arkitektonisk kulturarv og kulturel identitet med fokus på identitetsparametre i frednings- og bevaringsprocesser.

Camilla Klitgaard Laursen. Cand.mag. i kunsthistorie med tilvalg i museologiske studier ved Aarhus Universitet. Museumsinspektør ved Den Hirschsprungske Samling, hvor hun har kurateret udstillinger om P.S. Krøyer, Anna og Michael Ancher. Tidligere redaktør på Passepartout - Skrifter for kunsthistorie og tidligere ansættelser på bl.a. Copenhagen Contemporary og Kunsten Museum of Modern Art Aalborg.

## Charlotte Marie Steffen Linvald.

Mag.art. i kunsthistorie fra Københavns Universitet og Universiteit van Amsterdam. Kunstfaglig chef ved Skagens Kunstmuseer. Specialiseret omkring Bertha Wegmann og kunsten i slutningen af 1800-tallet. Har tidligere arbejdet på Statens Museum for Kunst, Den Hirschsprungske Samling, ARKEN og Museet for Religiøs Kunst. Gennem en årrække kulturkonsulent for Holstebro Kommune med fokus på offentlig samtidskunst.

Jacob Lund. Lektor i æstetik og kultur på Aarhus Universitet, hvor han også er leder af forskningsprogrammet Contemporary Aesthetics and Technology . Han er desuden redaktør af The Nordic Journal of Aesthetics og har siden 2015 været i gang med forskningsprojektet The Contemporary Condition , der drejer sig om, hvordan global samtidighed og ændringer i vores tidsoplevelse kan ses artikuleret i samtidskunst: contemporaneity.au.dk. Som en del af dette projekt har han bl.a. udgivet The Contemporary Condition: Introductory Thoughts on Contemporaneity and Contemporary Art (Berlin: Sternberg, 2016; s.m. Geoff Cox).

Peter van der Meijden. Ph.d. i kunsthistorie, projektforsker på Statens Museum for Kunst og ekstern lektor på Københavns Universitet. Tidligere projekter: Kategori K (om Knud Pedersens projekter) og Udstilling og aktivering af adfærd (om musealisering af flygtig kunst). Seneste publikationer: 'Kunstner, kurator og det midtimellem' ( Periskop , 2018), 'Flaskepost til Systembolaget' ( Perspective , 2018) og 'Fluxus Art Amusement and the Museum of Gags' ( Nordisk Museologi , 2017).

Martin Søberg. Kunsthistoriker mag.art., ph.d. i arkitektur og adjunkt i arkitekturhistorie ved Institut for Bygningskunst og Kultur på Det Kongelige Danske Kunstakademis Skoler for Arkitektur, Design og Konservering (KADK). Han forsker især i arkitekturens repræsentationsformer og poetik og i moderne arkitektur med fokus på forholdet mellem værk og idé, aktuelt med et monografisk projekt om arkitekten Kay Fisker.